title: A tagállamok kormányai képviselőinek (EU, Euratom) 2016/1654 határozata (2016. szeptember 7.) a Törvényszék bíráinak kinevezéséről

text:
               15.9.2016

               HU

               Az Európai Unió Hivatalos Lapja

               L 247/13

         A TAGÁLLAMOK KORMÁNYAI KÉPVISELŐINEK (EU, Euratom) 2016/1654 HATÁROZATA
   (2016. szeptember 7.)
   a Törvényszék bíráinak kinevezéséről
   AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 254. és 255. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikke (1) bekezdésére,
   mivel:

               (1)

               Az Európai Unió Bíróságának alapokmányáról szóló, az (EU, Euratom) 2015/2422 európai parlamenti és tanácsi rendelettel (1) módosított 3. jegyzőkönyv 48. cikke előírja, hogy a Törvényszék 2015. december 25-től 40 tagból áll. Az említett rendelet 2. cikkének a) pontja a további tizenkét bíró hivatali idejét oly módon határozza meg, hogy a szóban forgó hivatali idő vége összhangban legyen a Törvényszék 2016. szeptember 1-jén és 2019. szeptember 1-jén esedékes részleges megújításával.

               (2)

               Az említettek értelmében a kormányok Jan PASSER-t jelölték a Törvényszék egy további bírói tisztségének betöltésére.

               (3)

               Ezenfelül az Európai Unió Bíróságának alapokmányáról szóló, az (EU, Euratom) 2015/2422 rendelettel módosított 3. jegyzőkönyv 48. cikke előírja, hogy a Törvényszék 2016. szeptember 1-jétől 47 tagból áll. Az említett rendelet 2. cikkének a) pontja a további hét bíró hivatali idejét oly módon határozza meg, hogy a szóban forgó hivatali idő vége összhangban legyen a Törvényszék 2019. szeptember 1-jén és 2022. szeptember 1-jén esedékes részleges megújításával.

               (4)

               Az említettek értelmében a kormányok René BARENTS-et, Maria José COSTEIRA-t, Alexander KORNEZOV-ot, Ezio PERILLO-t és Jesper SVENNINGSEN-t jelölték a Törvényszék további bírói tisztségeinek betöltésére.

               (5)

               Az Európai Unió működéséről szóló szerződés 255. cikke alapján létrehozott bizottság véleményt adott arról, hogy René BARENTS, Maria José COSTEIRA, Alexander KORNEZOV, Jan PASSER, Ezio PERILLO és Jesper SVENNINGSEN alkalmas a bírói feladatoknak a Törvényszéken történő ellátására.

               (6)

               Jan PASSER-t az e határozat hatálybalépésétől a 2019. augusztus 31-ig tartó időszakra ki kell nevezni a Törvényszék bírájává. Hasonlóképpen Maria José COSTEIRA-t az e határozat hatálybalépésétől a 2022. augusztus 31-ig tartó időszakra ki kell nevezni a Törvényszék bírájává.

               (7)

               Tekintettel arra, hogy René BARENTS, Alexander KORNEZOV, Ezio PERILLO és Jesper SVENNINGSEN a Közszolgálati Törvényszék 2016. augusztus 31-i megszűnéséig e Törvényszék bíráiként tevékenykedtek, valamint hogy az Unió és alkalmazottai közötti jogviták elsőfokú elbírálása 2016. szeptember 1-jétől az (EU, Euratom) 2016/1192 európai parlamenti és tanácsi rendelet (2) értelmében a Törvényszék hatáskörébe tartozik, Alexander KORNEZOV-ot és Ezio PERILLO-t a 2016. szeptember 1-jétől2019. augusztus 31-ig tartó időszakra, René BARENTS-et és Jesper SVENNINGSEN-t pedig a 2016. szeptember 1-jétől2022. augusztus 31-ig tartó időszakra a Törvényszék bíráivá kell kinevezni,

         ELFOGADTÁK EZT A HATÁROZATOT:
   1. cikk
   A tagállamok kormányainak képviselői Jan PASSER-t az e határozat hatálybalépésétől a 2019. augusztus 31-ig tartó időszakra a Törvényszék bírájává nevezik ki.
   2. cikk
   A tagállamok kormányainak képviselői Maria José COSTEIRA-t az e határozat hatálybalépésétől a 2022. augusztus 31-ig tartó időszakra a Törvényszék bírájává nevezik ki.
   3. cikk
   A tagállamok kormányainak képviselői a 2016. szeptember 1-jétől2019. augusztus 31-ig tartó időszakra az alábbi személyeket a Törvényszék bíráivá nevezik ki:

               —

               Alexander KORNEZOV,

               —

               Ezio PERILLO.

         4. cikk
   A tagállamok kormányainak képviselői a 2016. szeptember 1-jétől2022. augusztus 31-ig tartó időszakra az alábbi személyeket a Törvényszék bíráivá nevezik ki:

               —

               René BARENTS,

               —

               Jesper SVENNINGSEN.

         5. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2016. szeptember 7-én.

            az elnök

         P. JAVORČÍK

      (1)  Az Európai Parlament és a Tanács (EU, Euratom) 2015/2422 rendelete (2015. december 16.) az Európai Unió Bíróságának alapokmányáról szóló 3. jegyzőkönyv módosításáról (HL L 341., 2015.12.24., 14. o.).

      (2)  Az Európai Parlament és a Tanács (EU, Euratom) 2016/1192 rendelete (2016. július 6.) az Európai Unió és alkalmazottai közötti jogviták elsőfokú elbírálásával kapcsolatos hatáskörnek a Törvényszékre történő átruházásáról (HL L 200., 2016.7.26., 137. o.).


title: 2005/958/EK: A Tanács Határozata ( 2005. december 21. ) az Európai Közösség és Japán közötti, az 1994. évi Általános Vámtarifa és Kereskedelmi Egyezmény (GATT) XXIV. cikke 6. pontja és XXVIII. cikke értelmében folytatott tárgyalásokat követő, levélváltás formájában létrejött megállapodás megkötéséről

text:
               30.12.2005

               HU

               Az Európai Unió Hivatalos Lapja

               L 347/75

      A TANÁCS HATÁROZATA

   (2005. december 21.)
   az Európai Közösség és Japán közötti, az 1994. évi Általános Vámtarifa és Kereskedelmi Egyezmény (GATT) XXIV. cikke 6. pontja és XXVIII. cikke értelmében folytatott tárgyalásokat követő, levélváltás formájában létrejött megállapodás megkötéséről
   (2005/958/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére, a 300. cikk (2) bekezdése első albekezdése első mondatával összefüggésben,
   tekintettel a Bizottság javaslatára,
   mivel:

               (1)

               2004. március 22-én a Tanács felhatalmazta a Bizottságot, hogy az 1994. évi Általános Vámtarifa és Kereskedelmi Egyezmény (GATT) XXIV. cikke 6. pontja alapján tárgyalásokat kezdjen a WTO egyes tagjaival a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság Európai Unióhoz történő csatlakozására való felkészülés keretén belül.

               (2)

               A Bizottság tárgyalásokat folytatott a Szerződés 133. cikke alapján létrehozott bizottsággal konzultálva és a Tanács által közzétett tárgyalási irányelvek keretén belül.

               (3)

               A Bizottság az Európai Közösség és Japán közötti, az 1994. évi Általános Vámtarifa és Kereskedelmi Egyezmény (GATT) XXIV. cikke 6. pontja és XXVIII. cikke értelmében folytatott tárgyalásokat egy levélváltás formájában létrejött megállapodással zárta le. Ezért ezt a megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és Japán közötti, az 1994. évi Általános Vámtarifa és Kereskedelmi Egyezmény (GATT) XXIV. cikke 6. pontja és XXVIII. cikke értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz történő csatlakozása során történt visszavonásával kapcsolatban egyes, meghatározott engedmények visszavonása tekintetében folytatott tárgyalásokat követő, levélváltás formájában létrejött megállapodás a Közösség nevében jóváhagyásra kerül.
   A levélváltás formájában létrejött megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje megállapodásnak a Közösséget jogilag kötelező aláírására jogosult személy(eke)t (1).

      Kelt Brüsszelben, 2005. december 21-én.

            a Tanács részéről

            az elnök

         B. BRADSHAW

      (1)  A megállapodás hatálybalépésének napját a Tanács Főtitkársága hirdeti ki az Európai Unió Hivatalos Lapjában.

      FORDÍTÁS
      Az Európai Közösség és Japán között, az 1994. évi Általános Vámtarifa és Kereskedelmi Egyezmény (GATT) XXIV. cikke 6. pontja és XXVIII. cikke értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz történő csatlakozása során történt visszavonásával kapcsolatban egyes, meghatározott engedmények visszavonása tekintetében folytatott tárgyalások.
      Brüsszel, 2005. december 21.
      Tisztelt Uram!
      Engedje meg, hogy hivatkozzak az Európai Közösségek (EK) és a japán kormány között az 1994. évi GATT XXIV. cikke 6. pontja, valamint XXVIII. cikke alapján nemrégiben folytatott tárgyalásokra, amelyek a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz történő csatlakozása során történt visszavonásával kapcsolatos módosításokat érintették, és amelyek az EK 2004. január 19-i, WTO-nak szóló bejelentését követően a GATT XXIV. cikke 6. pontja értelmében kezdődtek meg.
      Megtiszteltetés továbbá számomra, értesíteni az Európai Közösség azon álláspontjáról, miszerint a szóban forgó tárgyalások következményeként az alábbi eredmények születtek:

                  85254099: 12,5 %-os csökkentett alkalmazott vámtétel,

                  37023219: 1,3 %-os csökkentett alkalmazott vámtétel,

                  85254019: 1,2 %-os csökkentett alkalmazott vámtétel.

            A fenti csökkentett vámtételek vagy négy éven át alkalmazandók, vagy addig az időpontig, amikor a Dohai Fejlesztési Programterv eredményei elérik a fenti vámtarifaszintet, attól függően, hogy melyikre kerül sor előbb. A fentiekben szereplő négyéves időszak attól az időponttól veszi kezdetét, amikor az e levélben foglalt intézkedéseket végrehajtják.
      Az EK-25 vámterületére vonatkozó engedményes listájára az EK felveszi a korábbi engedményes listáján szereplő engedményeket.
      Azt követően, hogy az EK és a japán kormány megerősítik, hogy egyetértenek a tárgyalás eredményeként létrejött fenti állásponttal – miután azt saját eljárásaikkal összhangban fontolóra vették – az EK a lehető legrövidebb időn belül, de legkésőbb 2006. január 1-jéig belső eljárásaival összhangban végrehajtja a fenti eredményeket.
      Kérem, erősítse meg, hogy a japán kormány egyetért a fenti állásponttal.
      Kérem, Uram, fogadja megkülönböztetett nagyrabecsülésem kifejezését.

            Az Európai Közösség nevében

      Brüsszel, 2005. december 21.
      Tisztelt Uram!
      Megtiszteltetés számomra, hogy igazolhatom levelének kézhezvételét, amely a következőképpen szól:
      „Engedje meg, hogy hivatkozzak az Európai Közösségek (EK) és a japán kormány között az 1994. évi GATT XXIV. cikke 6. pontja, valamint XXVIII. cikke alapján nemrégiben folytatott tárgyalásokra, amelyek a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz történő csatlakozása során történt visszavonásával kapcsolatos módosításokat érintették, és amelyek az EK 2004. január 19-i, WTO-nak szóló bejelentését követően a GATT XXIV. cikke 6. pontja értelmében kezdődtek meg.
      Megtiszteltetés továbbá számomra, értesíteni az Európai Közösség azon álláspontjáról, miszerint a szóban forgó tárgyalások következményeként az alábbi eredmények születtek:

                  85254099: 12,5 %-os csökkentett alkalmazott vámtétel,

                  37023219: 1,3 %-os csökkentett alkalmazott vámtétel,

                  85254019: 1,2 %-os csökkentett alkalmazott vámtétel.

            A fenti csökkentett vámtételek vagy négy éven át alkalmazandók, vagy addig az időpontig, amikor a Dohai Fejlesztési Programterv eredményei elérik a fenti vámtarifaszintet, attól függően, hogy melyikre kerül sor előbb. A fentiekben szereplő négyéves időszak attól az időponttól veszi kezdetét, amikor az e levélben foglalt intézkedéseket végrehajtják.
      Az EK-25 vámterületére vonatkozó engedményes listájára az EK felveszi a korábbi engedményes listáján szereplő engedményeket.
      Azt követően, hogy az EK és a japán kormány megerősítik, hogy egyetértenek a tárgyalás eredményeként létrejött fenti állásponttal – miután azt saját eljárásaikkal összhangban fontolóra vették – az EK a lehető legrövidebb időn belül, de legkésőbb 2006. január 1-jéig belső eljárásaival összhangban végrehajtja a fenti eredményeket.”
      Megtiszteltetés számomra, hogy tájékoztathatom arról, Kormányom egyetért az Ön levelében foglaltakkal.
      Kérem, Uram, fogadja megkülönböztetett nagyrabecsülésem kifejezését.

            A Japán kormány nevében


title: 2010/306/: A tagállamok kormányai képviselőinek határozata ( 2010. június 2. ) a Bíróság egy bírájának kinevezéséről

text:
               3.6.2010

               HU

               Az Európai Unió Hivatalos Lapja

               L 137/3

         A TAGÁLLAMOK KORMÁNYAI KÉPVISELŐINEK HATÁROZATA
   (2010. június 2.)
   a Bíróság egy bírájának kinevezéséről
   (2010/306/EU)
   AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 253. és 255. cikkére,
   mivel:

               (1)

               Az Európai Unió Bíróságának alapokmányáról szóló jegyzőkönyv 5. és 7. cikke alapján, és Christiaan TIMMERMANS lemondását követően Christiaan TIMMERMANS hivatali idejének fennmaradó részére, azaz 2012. október 6-áig a Bírósághoz egy bírát kell kinevezni.

               (2)

               Az Európai Unió működéséről szóló szerződés 255. cikke által létrehozott bizottság kedvező véleményt nyilvánított Alexandra PRECHAL-nak a bírói feladatoknak a Bíróságnál történő ellátására való alkalmasságáról,

         ELFOGADTÁK EZT A HATÁROZATOT:
   1. cikk
   Alexandra PRECHAL-t a Bíróság bírájává nevezik ki a 2010. június 10-étől a 2012. október 6-áig terjedő időszakra.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2010. június 2-án.

            az elnök

         C. BASTARRECHE


title: 2007/456/EK: A Tanács határozata ( 2007. június 18. ) a Tanács Főtitkárságához kiküldött nemzeti szakértőkre és nemzeti katonai állományra vonatkozó szabályokról szóló 2003/479/EK határozatban megállapított juttatások kiigazításáról

text:
               3.7.2007

               HU

               Az Európai Unió Hivatalos Lapja

               L 173/27

      A TANÁCS HATÁROZATA

   (2007. június 18.)
   a Tanács Főtitkárságához kiküldött nemzeti szakértőkre és nemzeti katonai állományra vonatkozó szabályokról szóló 2003/479/EK határozatban megállapított juttatások kiigazításáról
   (2007/456/EK)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikke (1) bekezdésére,
   tekintettel az Európai Közösséget létrehozó szerződésre és különösen annak 207. cikke (2) bekezdésére,
   tekintettel a 2003/479/EK határozatra (1) és különösen annak 15. cikkére,
   mivel:

               (1)

               A 2003/479/EK határozat 15. cikkének (7) bekezdése előírja, hogy a napi és a havi juttatásokat évente, visszamenőleges hatály nélkül, a Közösség brüsszeli és luxemburgi tisztviselői alapilletményének változása alapján kell kiigazítani.

               (2)

               Az Európai Közösségek tisztviselői és egyéb alkalmazottai díjazásának és nyugdíjának, valamint az azokra alkalmazott súlyozási együtthatóknak 2006. július 1-jétől kezdődő hatállyal történő kiigazításáról szóló, 2006. december 19-i 1895/2006/EK, Euratom tanácsi rendelet (2) előírja a közösségi tisztviselők díjazásának és nyugdíjának 2,3 %-os kiigazítását,

         A KÖVETKEZŐKÉPPEN HATÁROZOTT:
   1. cikk
   A 2003/479/EK határozat 15. cikke a következőképpen módosul:

               a)

               az (1) bekezdésben szereplő 28,78 EUR összeg helyébe 29,44 EUR, a 115,09 EUR összeg helyébe pedig 117,74 EUR lép;

               b)

               a (2) bekezdésben szereplő táblázat helyébe a következő táblázat lép:

                           „A lakóhely és a kiküldetés helye közötti távolság
                           (km)

                           Összeg euróban

                           0–150

                           0

                           > 150

                           75,68

                           > 300

                           134,54

                           > 500

                           218,65

                           > 800

                           353,20

                           > 1 300

                           555,03

                           > 2 000

                           664,37”

               c)

               a (4) bekezdésben szereplő 28,78 EUR összeg helyébe 29,44 EUR lép.

         2. cikk
   Ez a határozat az elfogadását követő hónap első napján lép hatályba.

      Kelt Luxembourgban, 2007. június 18-án.

            a Tanács részéről

            az elnök

         F.-W. STEINMEIER

      (1)  HL L 160., 2003.6.28., 72. o. A legutóbb a 2006/471/EK határozattal (HL L 187., 2006.7.8., 32. o.) módosított határozat.

      (2)  HL L 397., 2006.12.30., 6. o.


title: A Bizottság határozata (2016. március 31.) a vezető munkaügyi felügyeleti tisztviselők bizottsága tagjainak a következő hivatali időre történő kinevezéséről

text:
               1.4.2016

               HU

               Az Európai Unió Hivatalos Lapja

               C 115/17

         A BIZOTTSÁG HATÁROZATA
   (2016. március 31.)
   a vezető munkaügyi felügyeleti tisztviselők bizottsága tagjainak a következő hivatali időre történő kinevezéséről
   (2016/C 115/06)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vezető munkaügyi felügyeleti tisztviselők bizottságának létrehozásáról szóló, 1995. július 12-i 95/319/EK bizottsági határozatra (1) és különösen annak 5. cikkére,
   tekintettel a tagállamok által benyújtott jelöltek neveire,
   mivel:

               (1)

               A 95/319/EK határozat 5. cikkének (1) bekezdése előírja, hogy a bizottság tagállamonként egy teljes jogú tagból áll, és minden teljes jogú tag mellé egy póttagot lehet kinevezni.

               (2)

               Az említett határozat 5. cikkének (2) bekezdése értelmében a bizottság teljes jogú tagjait és póttagjait a tagállamok javaslata alapján a Bizottság nevezi ki.

               (3)

               Az említett határozat 5. cikkének (3) bekezdése előírja, hogy a bizottság tagjainak hivatali ideje három év, és a kinevezés megújítható.

               (4)

               A bizottság tagjainak előző hivatali ideje 2015. december 31-én járt le.

               (5)

               Következésképpen a Bizottságnak ki kell neveznie a bizottság tagjait a tagállamok javaslatai alapján, hároméves időszakra,

         ELFOGADTA EZT A HATÁROZATOT:
   1. cikk
   (1)   Az e határozat mellékletében megnevezett személyeket a Bizottság a 2016. január 1-jétől2018. december 31-ig terjedő hároméves időszakra a vezető munkaügyi felügyeleti tisztviselők bizottságának teljes jogú és póttagjává nevezi ki.
   (2)   A bizottsági tagok jegyzékét tájékoztatás céljából az Európai Unió Hivatalos Lapjában közzé kell tenni.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2016. március 31-én.

            a Bizottság részéről

            az elnök

         Jean-Claude JUNCKER

      (1)  HL L 188., 1995.8.9., 11. o.

      MELLÉKLET

                  Tagállam

                  Teljes jogú tag

                  Póttag

                     Belgium

                  Paul TOUSSEYN

                  Michel ASEGLIO

                     Bulgária

                  Rumyana MIHAYLOVA

                  Irena DIMITROVA

                     Cseh Köztársaság

                  Rudolf HAHN

                  Pavel HEISIG

                     Dánia

                  Peter VESTERHEDEN

                  Annemarie KNUDSEN

                     Németország

                  Kai SCHÄFER

                  Helmut GOTTWALD

                     Észtország

                  Maret MARIPUU

                  Rein REISBERG

                     Írország

                  Brian HIGGISSON

                  Martin O’HALLORAN

                     Görögország

                  Chryssoula TOUFEKOULA

                  Nikolaos MARAGOS

                     Spanyolország

                  José Ignacio SACRISTÁN ENCISO

                  Graciela DE ANDRÉS NOVO

                     Franciaország

                  Yves CALVEZ

                  Jessy PRETTO

                     Horvátország

                  Miroslav BABIĆ

                  Branko MESIĆ

                     Olaszország

                  Danilo PAPA

                  Roberta FABRIZI

                     Ciprus

                  Anastasios YIANNAKI

                  Aristodemos ECONOMIDES

                     Lettország

                  Renārs LŪSIS

                  Linda MATISĀNE

                     Litvánia

                  Gintaras CEPAS

                  Dalia LEGIENE

                     Luxemburg

                  Marco BOLY

                  Johny SCHNEIDER

                     Magyarország

                  NESZTINGER Péter

                  H. NAGY Judit

                     Málta

                  Mark GAUCI

                  Vincent ATTARD

                     Hollandia

                  J. A. VAN DEN BOS (Jan)

                  M. A. ZUURBIER (Marga)

                     Ausztria

                  Gertrud BREINDL

                  Josef KERSCHHAGL

                     Lengyelország

                  Iwona HICKIEWICZ

                  Leszek ZAJĄC

                     Portugália

                  Pedro PIMENTA BRAZ

                  Manuel Joaquim FERREIRA MADURO ROXO

                     Románia

                  Dantes Nicolae BRATU

                  Larisa Otilia PAPP

                     Szlovénia

                  Nataša TRČEK

                  Slavko KRIŠTOFELC

                     Szlovákia

                  Andrej GMITTER

                  Miroslava SKIČKOVÁ

                     Finnország

                  Leo SUOMAA

                  Raimo ANTILA

                     Svédország

                  Erna ZELMIN-EKENHEIM

                  Håkan OLSSON

                     Egyesült Királyság

                  David SNOWBALL

                  Tim GALLOWAY


title: A Bizottság határozata ( 2010. december 14. ) a Bizottság két képviselőjének és két póttagnak az Európai Gyógyszerügynökség igazgatótanácsába történő kinevezéséről

text:
               15.12.2010

               HU

               Az Európai Unió Hivatalos Lapja

               C 340/17

         A BIZOTTSÁG HATÁROZATA
   (2010. december 14.)
   a Bizottság két képviselőjének és két póttagnak az Európai Gyógyszerügynökség igazgatótanácsába történő kinevezéséről
   2010/C 340/10
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi, illetve állatgyógyászati felhasználásra szánt gyógyszerek engedélyezésére és felügyeletére vonatkozó közösségi eljárások meghatározásáról és az Európai Gyógyszerügynökség létrehozásáról szóló, 2004. március 31-i 726/2004/EK európai parlamenti és tanácsi rendeletre (1) és különösen annak 65. cikkére,
   mivel:

               (1)

               A 726/2004/EK rendelet 65. cikke értelmében az Európai Gyógyszerügynökség (a továbbiakban: Ügynökség) igazgatótanácsában a Bizottság két képviselője is helyet kap.

               (2)

               A bizottsági hatáskörök újraelosztásának következtében két új embert kell kinevezni az igazgatótanácsba az Egészség- és Fogyasztóügyi Főigazgatóság, illetve a Vállalkozáspolitikai és Ipari Főigazgatóság részéről, valamint két póttagot, akik a tagok távolléte esetén őket helyettesítik, és szavaznak a nevükben.

         A KÖVETKEZŐKÉPPEN HATÁROZOTT:
   1. cikk
   A Bizottságot az Európai Gyógyszerügynökség igazgatótanácsában képviselő tagoknak az alábbi pozíciót betöltő és az alábbi feladatköröket gyakorló személyek nevezhetők ki:

               az Egészség- és Fogyasztóügyi Főigazgatóság részéről:

                           a)

                           az Egészség- és Fogyasztóügyi Főigazgatóság főigazgatója.

               Póttagnak az alábbi pozíciót betöltő és az alábbi feladatköröket gyakorló személy nevezhető ki:

                           b)

                           azon igazgatóság igazgatója, amely az Egészség- és Fogyasztóügyi Főigazgatóság munkaprogramjának alapján a gyógyszerkészítmények forgalomba hozatalának engedélyezésért felelős.

               a Vállalkozáspolitikai és Ipari Főigazgatóság részéről:

                           c)

                           azon igazgatóság igazgatója, amely a Vállalkozáspolitikai és Ipari Főigazgatóság munkaprogramjának alapján a gyógyszerkészítményekért felelős.

               Póttagnak az alábbi pozíciót betöltő és az alábbi feladatköröket gyakorló személy nevezhető ki:

                           d)

                           azon csoport csoportvezetője, amely a Vállalkozáspolitikai és Ipari Főigazgatóság munkaprogramja alapján a gyógyszerkészítményekért felelős.

         2. cikk
   Ez a határozat az 1. cikkben említett pozíciókat, akár csak ideiglenes jelleggel is, a határozat elfogadásakor betöltő személyekre, vagy az őket ezekben a pozíciókban követő személyekre alkalmazandó.
   3. cikk
   Az Egészség- és Fogyasztóügyi Főigazgatóság főigazgatója és a Vállalkozáspolitikai és Ipari Főigazgatóság főigazgatója tájékoztatja az Európai Gyógyszerügynökség ügyvezető igazgatóját az 1. cikkben említett pozíciókat betöltő személyek nevéről, illetve a pozíciókon bekövetkező változásokról.

      Kelt Brüsszelben, 2010. december 14-én.

            a Bizottság részéről

         John DALLI

            a Bizottság tagja

      (1)  HL L 136., 2004.4.30., 1. o.


title: 2011/811/EU: A Tanács határozata ( 2011. december 1. ) az Európai Gazdasági és Szociális Bizottság egy belga tagjának kinevezéséről

text:
               7.12.2011

               HU

               Az Európai Unió Hivatalos Lapja

               L 324/31

         A TANÁCS HATÁROZATA
   (2011. december 1.)
   az Európai Gazdasági és Szociális Bizottság egy belga tagjának kinevezéséről
   (2011/811/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel a belga kormány által benyújtott jelölésre,
   tekintettel az Európai Bizottság véleményére,
   mivel:

               (1)

               A Tanács 2010. szeptember 13-án elfogadta az Európai Gazdasági és Szociális Bizottság tagjainak a 2010. szeptember 21-től2015. szeptember 20-ig terjedő időtartamra történő kinevezéséről szóló 2010/570/EU, Euratom határozatot (1).

               (2)

               Robert de MÛELENAERE hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács Baron Philippe de BUCK van OVERSTRAETEN-t (Director General, BUSINESSEUROPE) a hivatali idő hátralevő részére, azaz 2015. szeptember 20-ig az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2011. december 1-jén.

            a Tanács részéről

            az elnök

         W. KOSINIAK-KAMYSZ

      (1)  HL L 251., 2010.9.25., 8. o.


title: Az Európai Parlament (EU) 2016/1557 határozata (2016. április 28.) a Szabadságon, a Biztonságon és a Jog Érvényesülésén Alapuló Térség Nagyméretű IT-rendszereinek Üzemeltetési Igazgatását Végző Európai Ügynökség 2014-es pénzügyi évre vonatkozó elszámolása lezárásáról

text:
               14.9.2016

               HU

               Az Európai Unió Hivatalos Lapja

               L 246/336

         AZ EURÓPAI PARLAMENT (EU) 2016/1557 HATÁROZATA
   (2016. április 28.)
   a Szabadságon, a Biztonságon és a Jog Érvényesülésén Alapuló Térség Nagyméretű IT-rendszereinek Üzemeltetési Igazgatását Végző Európai Ügynökség 2014-es pénzügyi évre vonatkozó elszámolása lezárásáról
   AZ EURÓPAI PARLAMENT,

               —

               tekintettel a Szabadságon, a Biztonságon és a Jog Érvényesülésén Alapuló Térség Nagyméretű IT-rendszereinek Üzemeltetési Igazgatását Végző Európai Ügynökség 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek a Szabadságon, a Biztonságon és a Jog Érvényesülésén Alapuló Térség Nagyméretű IT-rendszereinek Üzemeltetési Igazgatását Végző Európai Ügynökség 2014-es pénzügyi évre vonatkozó éves beszámolójáról szóló jelentésére, az ügynökség válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel az ügynökségnek a 2014-es pénzügyi évre szóló költségvetése végrehajtására vonatkozó felelőssége alóli mentesítéséről szóló, 2016. február 12-i tanácsi ajánlásra (05584/2016 – C8-0093/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökség létrehozásáról szóló, 2011. október 25-i 1077/2011/EU európai parlamenti és tanácsi rendeletre (4) és különösen annak 33. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A8-0124/2016),

               1.

               megállapítja, hogy a Szabadságon, a Biztonságon és a Jog Érvényesülésén Alapuló Térség Nagyméretű IT-rendszereinek Üzemeltetési Igazgatását Végző Európai Ügynökség végleges éves beszámolója megegyezik a számvevőszéki jelentés mellékletében szereplővel;

               2.

               jóváhagyja a Szabadságon, a Biztonságon és a Jog Érvényesülésén Alapuló Térség Nagyméretű IT-rendszereinek Üzemeltetési Igazgatását Végző Európai Ügynökség 2014-es pénzügyi évre vonatkozó elszámolásának lezárását;

               3.

               utasítja elnökét, hogy továbbítsa ezt a határozatot a Szabadságon, a Biztonságon és a Jog Érvényesülésén Alapuló Térség Nagyméretű IT-rendszereinek Üzemeltetési Igazgatását Végző Európai Ügynökség ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 409., 2015.12.9., 275. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 286., 2011.11.1., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: 2013/300/EU: A Tanács határozata ( 2013. június 18. ) a Régiók Bizottsága két osztrák tagjának és két osztrák póttagjának kinevezéséről

text:
               21.6.2013

               HU

               Az Európai Unió Hivatalos Lapja

               L 169/70

      A TANÁCS HATÁROZATA

   (2013. június 18.)
   a Régiók Bizottsága két osztrák tagjának és két osztrák póttagjának kinevezéséről
   (2013/300/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel az osztrák kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2).

               (2)

               Gerhard DÖRFLER és Josef PÜHRINGER hivatali idejének lejártát követően a Régiók Bizottsága két tagjának helye megüresedett. Viktor SIGL és Wolfgang WALDNER hivatali idejének lejártát követően a Régiók Bizottsága két póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Dr Peter KAISER, Landeshauptmann

                           —

                           Dr Michael STRUGL, MBA, Landesrat

                     és

               b)

               póttagként:

                           —

                           Herwig SEISER, Landtagsabgeordneter

                           —

                           Viktor SIGL, Landtagspräsident.

         2. cikk
   Ez a határozat az elfogadásának napján lép hatályba.

      Kelt Luxembourgban, 2013. június 18-án.

            a Tanács részéről

            az elnök

         P. HOGAN

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: A Tanács határozata (2010. október 21.) az egyrészről az Európai Közösségek és tagállamaik, másrészről Izrael Állam közötti társulás létrehozásáról szóló euromediterrán megállapodással létrehozott Társulási Tanácsban a szociális biztonsági rendszerek koordinálása érdekében elfogadásra kerülő rendelkezésekkel kapcsolatosan képviselendő európai uniós álláspontról

text:
               23.11.2010

               HU

               Az Európai Unió Hivatalos Lapja

               L 306/21

         A TANÁCS HATÁROZATA
   (2010. október 21.)
   az egyrészről az Európai Közösségek és tagállamaik, másrészről Izrael Állam közötti társulás létrehozásáról szóló euromediterrán megállapodással létrehozott Társulási Tanácsban a szociális biztonsági rendszerek koordinálása érdekében elfogadásra kerülő rendelkezésekkel kapcsolatosan képviselendő európai uniós álláspontról
   (2010/700/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 79. cikke (2) bekezdésének b) pontjára, összefüggésben a 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               Az egyrészről az Európai Közösségek és tagállamaik, másrészről Izrael Állam közötti társulás létrehozásáról szóló euromediterrán megállapodás (1) (a továbbiakban: a megállapodás) 65. cikke értelmében a Társulási Tanács a megállapodás hatálybalépését követő év végét megelőzően rendelkezéseket hoz a megállapodás 64. cikkében meghatározott, a szociális biztonsági rendszerek koordinálására vonatkozó alapelvek végrehajtása céljából.

               (2)

               Az európai szomszédságpolitika keretében a Társulási Tanács által 2005. április 11-én elfogadott EU-Izrael cselekvési terv 2.3.3. célkitűzésének első francia bekezdése kimondja, hogy a Társulási Tanácsnak határozatot kell elfogadnia a megállapodás 65. cikkének végrehajtása céljából.

               (3)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (4)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyv 1. és 2. cikkével összhangban, és a jegyzőkönyv 4. cikkének sérelme nélkül, e tagállamok nem vesznek részt e határozat elfogadásában, az rájuk nézve nem kötelező és nem alkalmazandó,

         ELFOGADTA EZT A HATÁROZATOT
   1. cikk
   A megállapodás 64. cikkének végrehajtásáról szóló, az egyrészről az Európai Közösségek és tagállamaik, másrészről Izrael Állam közötti társulás létrehozásáról szóló euromediterrán megállapodással létrehozott Társulási Tanácsban képviselt európai uniós álláspontnak az e határozathoz csatolt társulási tanácsi határozattervezeten kell alapulnia.
   2. cikk
   Ez a határozat az elfogadásának napján lép hatályba.

      Kelt Luxembourgban, 2010. október 21-én.

            a Tanács részéről

            az elnök

         J. MILQUET

      (1)  HL L 147., 2000.6.21., 3. o.
    ---documentbreak---

               23.11.2010

               HU

               Az Európai Unió Hivatalos Lapja

               L 306/22

         Tervezet
   Az egyrészről az Európai Közösségek és tagállamaik, másrészről Izrael Állam közötti társulás létrehozásáról szóló euromediterrán megállapodással létrehozott
   TÁRSULÁSI TANÁCS …/… HATÁROZATA
   (…)
   az euromediterrán megállapodásban foglalt, a szociális biztonsági rendszerek koordinálására vonatkozó rendelkezésekről
   A TÁRSULÁSI TANÁCS,
   tekintettel egyrészről az Európai Közösségek és tagállamaik, másrészről Izrael Állam közötti társulás létrehozásáról szóló euromediterrán megállapodásra (1) és különösen annak 65. cikkére,
   mivel:

               (1)

               Az egyrészről az Európai Közösségek és tagállamaik, másrészről Izrael Állam közötti társulás létrehozásáról szóló euromediterrán megállapodás (a továbbiakban: a megállapodás) 64. cikke a tagállamok és Izrael szociális biztonsági rendszereinek koordinálásáról rendelkezik, és megállapítja a koordinálásra vonatkozó alapelveket.

               (2)

               A megállapodás 65. cikke azt is előírja, hogy a Társulási Tanácsnak határozatot kell elfogadnia a 64. cikkben meghatározott célok végrehajtása érdekében.

               (3)

               Az európai szomszédságpolitika keretében a Társulási Tanács által 2005. április 11-én elfogadott EU-Izrael cselekvési terv 2.3.3. céljának első francia bekezdése kimondja, hogy határozatot kell elfogadni a megállapodás 65. cikkének végrehajtása érdekében.

               (4)

               A megkülönböztetés tilalma elvének alkalmazása tekintetében ez a határozat nem biztosít a másik szerződő fél területén felmerülő bizonyos, az első szerződő fél jogszabályai értelmében figyelembe nem vett tényekből vagy eseményekből eredő további jogokat, kivéve egyes ellátások exportjára való jogosultságot.

               (5)

               E határozat alkalmazásában az izraeli munkavállalók családi ellátásra való joga attól a feltételtől függ, hogy családtagjaik jogszerűen tartózkodnak abban az országban, ahol a munkavállalót foglalkoztatják. Ez a határozat nem állapít meg családi ellátásra való jogosultságot azon családtagok számára, akiknek a lakóhelye egy másik államban – például Izraelben – található.

               (6)

               A 859/2003/EK tanácsi rendelet (2) az 1408/71/EGK és az 574/72/EGK rendelet rendelkezéseit már azon harmadik országbeli állampolgárokra is kiterjeszti, akikre e rendelkezések hatálya kizárólag állampolgárságuk miatt nem terjed ki. A 859/2003/EK rendelet már tartalmazza a biztosítási idők összesítésének elvét, miszerint a megállapodás 64. cikkének (1) bekezdése értelmében bizonyos ellátásokra való jogosultság tekintetében össze lehet számítani az izraeli munkavállalók által a különböző tagállamokban szerzett biztosítási időszakokat.

               (7)

               A koordinálásra vonatkozó szabályok könnyebb alkalmazása érdekében szükség lehet olyan különleges rendelkezések megállapítására, amelyek megfelelnek az izraeli jogszabályok különös jellemzőinek.

               (8)

               Annak biztosítására, hogy a tagállamok és Izrael szociális biztonsági rendszereinek koordinálása zavartalanul folyjon, különleges rendelkezéseket kell hozni a tagállamok és Izrael közötti, illetve az érintett személyek és az illetékes állam intézménye közötti együttműködésre.

               (9)

               Átmeneti rendelkezéseket kell elfogadni az e határozat hatálya alá tartozó személyek védelmére és annak biztosítására, hogy e határozat hatálybalépése következtében ne veszítsenek el jogosultságokat,

         ELFOGADTA EZT A HATÁROZATOT:
   I.   RÉSZ

      ÁLTALÁNOS RENDELKEZÉSEK

   1. cikk
   Fogalommeghatározások
   (1)   E határozat alkalmazásában:
   a)   „megállapodás”: az egyrészről az Európai Közösségek és tagállamaik, másrészről Izrael Állam közötti társulás létrehozásáról szóló euromediterrán megállapodás;
   b)   „rendelet”: a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (3), amint azt az Európai Unió tagállamaiban alkalmazzák;
   c)   „végrehajtási rendelet”: a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendelet (4);
   d)   „tagállam”: az Európai Unió valamely tagállama;
   e)   „munkavállaló”:

               i.

               a tagállami jogszabályok alkalmazásában a rendelet 1. cikkének a) pontjában meghatározott munkavállalói tevékenységet folytató személy;

               ii.

               az izraeli jogszabályok alkalmazásában az adott jogszabályban meghatározott munkavállalói tevékenységet folytató személy;

         f)   „családtag”:

               i.

               a tagállami jogszabályok alkalmazásában a rendelet 1. cikkének i) pontjában meghatározott családtag;

               ii.

               az izraeli jogszabályok alkalmazásában az adott jogszabályban meghatározott családtag;

         g)   „jogszabályok”:

               i.

               a tagállamok vonatkozásában a rendelet 1. cikkének l) pontjában meghatározott, az e határozat hatálya alá tartozó ellátásokra alkalmazandó jogszabályok;

               ii.

               Izrael vonatkozásában az Izraelben az e határozat hatálya alá tartozó ellátásokra alkalmazandó, vonatkozó jogszabályok;

         h)   „ellátások”:

               —

               öregségi nyugdíjak,

               —

               túlélő hozzátartozói nyugdíjak,

               —

               munkahelyi baleset vagy foglalkozási megbetegedés után járó nyugdíjak,

               —

               a rokkantsági nyugdíjak,

               —

               családi ellátások;

         i)   „exportálható ellátások”:

               i.

               a tagállamok vonatkozásában:

                           —

                           öregségi nyugdíjak,

                           —

                           túlélő hozzátartozói nyugdíjak,

                           —

                           munkahelyi baleset vagy foglalkozási megbetegedés után járó nyugdíjak,

                           —

                           rokkantsági nyugdíjak,

                     a rendelet értelmében, az említett rendelet X. mellékletében felsorolt különleges, nem járulékalapú pénzbeli ellátások kivételével;

               ii.

               Izrael vonatkozásában az izraeli jogszabályokban biztosított megfelelő ellátások, kivéve az e határozat I. mellékletében felsorolt különleges, nem járulékalapú pénzbeli ellátásokat.

         (2)   Az e határozatban használt egyéb meghatározások:

               a)

               a tagállamok vonatkozásában a rendeletben és a végrehajtási rendeletben foglaltak szerint értendők;

               b)

               Izrael vonatkozásában pedig az Izraelben alkalmazandó vonatkozó jogszabályok szerint értendők.

         2. cikk
   Személyi hatály
   E határozat az alábbi személyekre vonatkozik:

               a)

               az izraeli állampolgársággal rendelkező munkavállalók, akiket valamely tagállamban jogszerűen foglalkoztatnak vagy foglalkoztattak, és egy vagy több tagállam jogszabályainak hatálya alá tartoznak vagy tartoztak, valamint túlélő hozzátartozóik;

               b)

               az a) pontban meghatározott munkavállalók családtagjai, amennyiben e családtagok az érintett munkavállalóval együtt, annak foglalkoztatása időtartama alatt jogszerűen tartózkodnak a tagállamban;

               c)

               valamely tagállam állampolgárságával rendelkező munkavállalók, akiket Izrael területén jogszerűen foglalkoztatnak vagy foglalkoztattak, és az izraeli jogszabályok hatálya alá tartoznak vagy tartoztak, valamint túlélő hozzátartozóik, továbbá

               d)

               a c) pontban meghatározott munkavállalók családtagjai, amennyiben e családtagok az érintett munkavállalóval együtt, annak foglalkoztatása időtartama alatt jogszerűen tartózkodnak Izraelben.

         3. cikk
   Egyenlő bánásmód
   (1)   Az izraeli állampolgársággal rendelkező, valamely tagállamban jogszerűen foglalkoztatott munkavállalók, valamint a velük jogszerűen tartózkodó családtagjaik az 1. cikk (1) bekezdése h) pontjának értelmében vett ellátások vonatkozásában az állampolgárság alapján történő megkülönböztetéstől mentes, a foglalkoztatásuk szerinti tagállam állampolgárai számára biztosítottal megegyező bánásmódban részesülnek.
   (2)   A valamely tagállam állampolgárságával rendelkező, Izraelben jogszerűen foglalkoztatott munkavállalók, valamint a velük jogszerűen tartózkodó családtagjaik az 1. cikk (1) bekezdése h) pontjának értelmében vett ellátások vonatkozásában az állampolgárság alapján történő megkülönböztetéstől mentes, az izraeli állampolgárok számára biztosítottal megegyező bánásmódban részesülnek.
   II.   RÉSZ

      A TAGÁLLAMOK ÉS IZRAEL KÖZÖTTI KAPCSOLATOK

   4. cikk
   Mentesség a lakóhellyel kapcsolatos kikötés alól
   (1)   Az 1. cikk (1) bekezdésének i) pontja szerinti exportálható ellátások, amelyekre a 2. cikk a) és c) pontjában meghatározott személyek jogosultak, nem csökkenthetők, nem módosíthatók, nem függeszthetők fel, nem vonhatók vissza vagy foglalhatók le azzal az indokkal, hogy a kedvezményezett lakóhelye:

               i.

               a tagállami jogszabályokban meghatározott ellátások esetében Izrael területén; vagy

               ii.

               az izraeli jogszabályokban meghatározott ellátások esetében valamely tagállam területén van.

         (2)   A munkavállalók 2. cikk b) pontjában meghatározott családtagjai ugyanúgy jogosultak az 1. cikk (1) bekezdésének i) pontja szerinti exportálható ellátásokra, mint az érintett tagállam állampolgárságával rendelkező munkavállaló Izrael területén lakóhellyel rendelkező családtagjai.
   (3)   A munkavállalók 2. cikk d) pontjában meghatározott családtagjai ugyanúgy jogosultak az 1. cikk (1) bekezdésének i) pontja szerinti exportálható ellátásokra, mint az izraeli állampolgársággal rendelkező munkavállaló valamely uniós tagállam területén lakóhellyel rendelkező családtagjai.
   III.   RÉSZ

      VEGYES RENDELKEZÉSEK

   5. cikk
   Együttműködés
   (1)   A tagállamok és Izrael tájékoztatják egymást a jogszabályaikban bekövetkező minden olyan változásról, amely ezen határozat végrehajtását érintheti.
   (2)   E határozat alkalmazásában a tagállamok és Izrael hatóságai és intézményei kölcsönösen segítik egymást, és úgy járnak el, mintha saját jogszabályaikat hajtanák végre. Az említett hatóságok és intézmények által nyújtott igazgatási segítség főszabályként díjmentes. Ugyanakkor a tagállamok és Izrael illetékes hatóságai megállapodhatnak bizonyos költségek visszatérítéséről.
   (3)   A tagállamok és Izrael hatóságai és intézményei e határozat alkalmazásában közvetlen kapcsolatot tarthatnak fenn egymással és az érintett személyekkel vagy azok képviselőivel.
   (4)   Az e határozat hatálya alá tartozó intézmények és személyek e határozat helyes végrehajtásának biztosítása érdekében kötelesek egymást kölcsönösen tájékoztatni, és együttműködni.
   (5)   Az érintett személyeknek a lehető legkorábban értesíteniük kell az illetékes tagállam vagy Izrael, amennyiben utóbbi az illetékes állam, és a lakóhely szerinti tagállam vagy Izrael intézményeit, amennyiben az utóbbi a lakóhely szerinti állam a személyes vagy családi körülményeikben bekövetkezett minden olyan változásról, amely érinti az e határozatban foglalt ellátásokra való jogosultságukat.
   (6)   Az (5) bekezdésben foglalt értesítési kötelezettség megsértése a nemzeti jognak megfelelő, arányos intézkedések alkalmazását vonhatja maga után. Mindazonáltal ezeknek az intézkedéseknek egyenértékűnek kell lenniük a hazai jogban hasonló helyzetekre alkalmazandó intézkedésekkel, és nem lehetetleníthetik el vagy nem nehezíthetik meg aránytalan mértékben az igénylők számára az e határozat értelmében őket megillető jogok gyakorlását.
   (7)   A tagállamok és Izrael olyan nemzeti rendelkezéseket hozhatnak, amelyek az ellátásra való jogosultság ellenőrzésére vonatkozó feltételeket állapítanak meg annak figyelembevétele érdekében, hogy a kedvezményezettek az adós intézmény helye szerinti állam területén kívül tartózkodnak vagy rendelkeznek lakóhellyel. Az ilyen rendelkezéseknek arányosaknak és állampolgársági alapon való megkülönböztetéstől mentesnek kell lenniük, valamint összhangban kell állniuk az e határozatban foglalt elvekkel. Az ilyen rendelkezésekről tájékoztatni kell a Társulási Tanácsot.
   6. cikk
   Igazgatási ellenőrzések és orvosi vizsgálatok
   (1)   E cikk a 2. cikkben említett olyan személyekre vonatkozik, akik az 1. cikk (1) bekezdésének i) pontjában meghatározott exportálható ellátásokban részesülnek, illetve az e határozat végrehajtásáért felelős intézményekre.
   (2)   Amennyiben az ellátásban részesülő vagy az ellátást igénylő személy, illetve családtagja valamely tagállam területén tartózkodik vagy lakik, és az adós intézmény Izraelben található, illetve Izraelben tartózkodik vagy ott lakóhellyel rendelkezik, és az adós intézmény valamely tagállamban található, az orvosi vizsgálatot az adós intézmény megkeresésére a kedvezményezett tartózkodási vagy lakóhelye szerinti intézmény végzi el az általa alkalmazott jogszabályokban megállapított eljárások szerint.
   Az adós intézmény szükség esetén tájékoztatja a tartózkodási vagy lakóhely szerinti intézményt a betartandó különleges követelményekről, valamint azon különleges elemekről, amelyekre az orvosi vizsgálatnak ki kell terjednie.
   A tartózkodási vagy lakóhely szerinti intézmény jelentést küld az orvosi vizsgálatot kérő adós intézménynek.
   Az adós intézmény fenntartja magának a jogot arra, hogy a kedvezményezettet egy általa választott orvossal vizsgáltassa meg, vagy az ellátásban részesülő, illetve ellátást igénylő személy tartózkodási, illetve lakóhelyén, vagy pedig az adós intézmény országában. A kedvezményezett azonban csak akkor kérhető az adós intézmény szerinti államba való visszatérésre, ha az egészségi állapota az út megtételét lehetővé teszi, valamint, ha az utazás és a szállás költségeit az adós intézmény viseli.
   (3)   Amennyiben az ellátásban részesülő vagy az ellátást igénylő személy, illetve családtagja valamely tagállam területén tartózkodik vagy ott lakóhellyel rendelkezik, és az adós intézmény Izraelben található, illetve Izraelben tartózkodik vagy lakik, és az adós intézmény valamely tagállamban található, az igazgatási ellenőrzést az adós intézmény megkeresésére a kedvezményezett tartózkodási vagy lakóhelye szerinti intézmény végzi el.
   A tartózkodási hely vagy a lakóhely szerinti intézmény jelentést küld az igazgatási ellenőrzést kérő adós intézménynek.
   Az adós intézmény fenntartja magának a jogot arra, hogy a kedvezményezett körülményeit egy általa választott szakemberrel vizsgáltassa meg. A kedvezményezett azonban csak akkor kérhető az adós intézmény szerinti államba való visszatérésre, ha az egészségi állapota az út megtételét lehetővé teszi, valamint, ha az utazás és a szállás költségeit az adós intézmény viseli.
   (4)   Egy vagy több tagállam és Izrael egyéb igazgatási rendelkezésekről is megállapodhatnak, amennyiben erről tájékoztatták a Társulási Tanácsot.
   (5)   A díjmentes kölcsönös igazgatási segítségnyújtásra vonatkozó, e határozat 5. cikkének (2) bekezdésében foglalt elvtől eltérően, az e cikk (2)–(3) bekezdésében említett ellenőrzések tényleges költségeit az ellenőrzéseket kérő adós intézmény megtéríti az ellenőrzések elvégzése céljából megkeresett intézménynek.
   7. cikk
   A megállapodás 79. cikkének alkalmazása
   A megállapodás 79. cikke abban az esetben alkalmazandó, ha valamely fél úgy ítéli meg, hogy a másik fél nem tett eleget az 5. és 6. cikkben meghatározott kötelezettségeinek.
   8. cikk
   Az izraeli jogszabályok alkalmazására vonatkozó különös rendelkezések
   Az izraeli jogszabályok alkalmazására, amennyiben szükséges, a Társulási Tanács a II. mellékletben különös rendelkezéseket állapíthat meg.
   9. cikk
   A fennálló kétoldalú megállapodásokban foglalt igazgatási eljárások
   A valamely tagállam és Izrael között fennálló kétoldalú megállapodásokban foglalt igazgatási eljárások továbbra is alkalmazhatók, amennyiben nem sértik az érintett személyek e határozatban megállapított jogait vagy kötelezettségeit.
   10. cikk
   Az e határozat végrehajtására vonatkozó eljárásokat kiegészítő megállapodások
   Egy vagy több tagállam és Izrael megállapodásokat köthet az e határozat végrehajtására szolgáló igazgatási eljárások kiegészítése céljából, különösen a csalások és hibák megelőzése és kiküszöbölése érdekében.
   IV.   RÉSZ

      ÁTMENETI ÉS ZÁRÓ RENDELKEZÉSEK

   11. cikk
   Átmeneti rendelkezések
   (1)   Ez a határozat a hatálybalépését megelőző időszakra vonatkozóan nem keletkeztet jogokat.
   (2)   Az (1) bekezdésre is figyelemmel, e határozat szerint jogosultság keletkezik arra az eseményre vonatkozóan is, amely e határozat hatálybalépését megelőző időszakban következett be.
   (3)   Azon ellátást, amelyet az érintett személy állampolgársága vagy lakóhelye következtében nem állapítottak meg vagy felfüggesztettek, az érintett személy kérelmére e határozat hatálybalépésének időpontjától meg kell állapítani vagy újra folyósítani kell, feltéve, hogy azokat a jogosultságokat, amelyek alapján korábban ellátást folyósítottak, nem váltották meg egy összegben.
   (4)   Amennyiben a (3) bekezdésben említett kérelmet a határozat hatálybalépésének időpontjától számított két éven belül nyújtják be, az e határozat szerint szerzett jogosultságok e határozat hatálybalépésének időpontjától hatályosak, és a tagállamok, illetve Izrael jogszabályainak e jogosultság elvesztésére vagy elévülésére vonatkozó rendelkezései az érintett személlyel szemben nem érvényesíthetők.
   (5)   Amennyiben a (3) bekezdésben említett kérelmet e határozat hatálybalépésének időpontjától számított két évet követően nyújtják be, a nem elveszett és nem elévült jogosultságok a kérelem benyújtásának napjától hatályosak, amennyiben a tagállamok és Izrael jogszabályai nem állapítanak meg kedvezőbb rendelkezéseket.
   12. cikk
   E határozat mellékletei
   (1)   A mellékletek e határozat elválaszthatatlan részét képezik.
   (2)   Izrael kérésére az említett mellékletek a Társulási Tanács határozatával módosíthatók.
   13. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő hónap első napján lép hatályba.

      Kelt …

            a Társulási Tanács részéről

            az elnök

      (1)  HL L 147., 2000.6.21., 3. o.

      (2)  HL L 124., 2003.5.20., 1. o.

      (3)  HL L 166., 2004.4.30., 1. o.

      (4)  HL L 284., 2009.10.30., 1. o.
   I. MELLÉKLET

      IZRAEL KÜLÖNLEGES, NEM JÁRULÉKALAPÚ PÉNZBELI ELLÁTÁSAINAK JEGYZÉKE

   …
   II. MELLÉKLET

      AZ IZRAELI JOGSZABÁLYOK ALKALMAZÁSÁRA VONATKOZÓ KÜLÖNLEGES RENDELKEZÉSEK

   …


title: 2011/572/EU: Az Európai Parlament határozata ( 2011. május 10. ) az Európai Repülésbiztonsági Ügynökség 2009-es pénzügyi évre szóló költségvetésének végrehajtására vonatkozó mentesítésről

text:
               27.9.2011

               HU

               Az Európai Unió Hivatalos Lapja

               L 250/140

         AZ EURÓPAI PARLAMENT HATÁROZATA
   (2011. május 10.)
   az Európai Repülésbiztonsági Ügynökség 2009-es pénzügyi évre szóló költségvetésének végrehajtására vonatkozó mentesítésről
   (2011/572/EU)
   AZ EURÓPAI PARLAMENT,
   tekintettel az Európai Repülésbiztonsági Ügynökség 2009-es pénzügyi évre szóló végleges éves beszámolójára,
   tekintettel a Számvevőszéknek az Európai Repülésbiztonsági Ügynökség 2009-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),
   tekintettel a Tanács 2011. február 15-i ajánlására (05892/2011 – C7-0052/2011),
   tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Repülésbiztonsági Ügynökség létrehozásáról szóló 216/2008/EK európai parlamenti és tanácsi rendeletre (3) és különösen annak 60. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0123/2011),

               1.

               mentesítést ad az Európai Repülésbiztonsági Ügynökség igazgatója számára az ügynökség 2009-es pénzügyi évre szóló költségvetésének végrehajtására vonatkozóan;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Repülésbiztonsági Ügynökség igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 22. o.

      (2)  HL L 248., 2002.9.16., 1. o.

      (3)  HL L 79., 2008.3.19., 1. o.

      (4)  HL L 357., 2002.12.31., 72. o.
    ---documentbreak---

               27.9.2011

               HU

               Az Európai Unió Hivatalos Lapja

               L 250/141

         AZ EURÓPAI PARLAMENT ÁLLÁSFOGLALÁSA
   (2011. május 10.)
   az Európai Repülésbiztonsági Ügynökség 2009-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   tekintettel az Európai Repülésbiztonsági Ügynökség 2009-es pénzügyi évre szóló végleges éves beszámolójára,
   tekintettel a Számvevőszéknek az Európai Repülésbiztonsági Ügynökség 2009-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),
   tekintettel a Tanács 2011. február 15-i ajánlására (05892/2011 – C7-0052/2011),
   tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Repülésbiztonsági Ügynökség létrehozásáról szóló 216/2008/EK európai parlamenti és tanácsi rendeletre (3) és különösen annak 60. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0123/2011),

               A.

               mivel a Számvevőszék megállapította, hogy kellő mértékben megbizonyosodott arról, hogy a 2009-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek,

               B.

               mivel 2010. május 5-én a Parlament megadta a mentesítést az Európai Repülésbiztonsági Ügynökség ügyvezető igazgatójának az ügynökség 2008-as pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásban a Parlament többek között:

                           —

                           sajnálatát fejezte ki amiatt, hogy 2008-ban a fix összegű éves díjak rendszere a nyújtott szolgáltatások valós költségét jelentősen meghaladó bevételeket generált, és kéri az ügynökséget, hogy sürgősen készítsen részletes tervet annak biztosítása érdekében, hogy ez az elkövetkező években ne forduljon elő,

                           —

                           felhívta a figyelmet arra, hogy az ügynökségnél magas volt a 2009-re átvitt, működési kiadásokra vonatkozó előirányzatok hányada (több mint 53 000 000 EUR, azaz a működési előirányzatok 79 %-a),

                           —

                           hangsúlyozta annak jelentőségét, hogy az ügynökség SMART-célkitűzéseket és RACER-mutatókat határozzon meg a programozás során az eredmények megvalósulásának értékelése céljából,

                           —

                           aggodalmát fejezte ki a szükségletek, a munkatársak száma és az ügynökség pénzügyi szabályzata közötti összhang hiánya miatt, és főként amiatt, hogy a személyzeti kiválasztási eljárások megnehezítik megfelelően képzett munkatársak felvételét,

               C.

               mivel az ügynökség 2009-es költségvetése 92 500 000 EUR volt, ami a 2008-as pénzügyi évvel összehasonlítva 6 %-os növekedést jelent; mivel a díjakkal és illetékekkel kapcsolatos tevékenységekre vonatkozó tartalék 2009-ben 29 500 000 EUR volt,

               1.

               üdvözli, hogy a Számvevőszék az ügynökség 2009. évi beszámolóját megbízhatónak találta, és az alapjául szolgáló ügyleteket minden lényeges szempontból jogszerűnek és szabályszerűnek ítélte;

      A költségvetés jelentős növekedése

               2.

               megjegyzi, hogy az ügynökség költségvetése 2007-ről 2009-re 28 %-kal nőtt;

               3.

               megállapítja, hogy a 2009. évi uniós költségvetésből az Ügynökség 31 540 000 EUR kötelezettségvállalási és 29 180 000 EUR kifizetési előirányzatot kapott;

               4.

               megjegyzi továbbá, hogy az ügynökség teljes költségvetése 2008 és 2009 között közel 20 %-kal, 102 000 000 EUR-ról 122 000 000 EUR-ra nőtt, munkatársainak száma pedig 440 főről 509 főre emelkedett;

      Teljesítmény

               5.

               ismételten hangsúlyozza annak jelentőségét, hogy az ügynökség SMART-célkitűzéseket és RACER-mutatókat határozzon meg a programozás során az eredmények megvalósulásának értékelése céljából; tudomásul veszi az ügynökség válaszát, amelyben ez utóbbi utal arra, hogy a 2010-es munkatervét javította célkitűzések és kulcsfontosságú teljesítménymutatók kidolgozásával, valamint az erőforrások tervezésére szolgáló rendszer javításával; felkéri továbbá az ügynökséget a Gantt-diagram bevezetésének megfontolására működési tevékenységei tervezése során, amelynek segítségével gyorsan rögzíthetné az egyes alkalmazottak által egy projektre fordított időt, és eredményorientált megközelítést alkalmazhatna;

               6.

               sürgeti az ügynökséget, hogy hajtsa végre az operatív költségvetés szerkezetének tevékenységalapúvá tételét annak érdekében, hogy egyértelmű kapcsolatot teremtsen a munkaterv és a pénzügyi előrejelzések között, valamint tökéletesítse a teljesítmény-ellenőrzést és a teljesítményről való beszámolást; megjegyzi, hogy az ügynökség minden évben valamennyi érdekelt féllel megvitatott, az igazgatótanács által jóváhagyott többéves tervet készít, amelyben bemutatja a tevékenységenként bontott költségvetést; egyetért a Számvevőszék azon nézetével, hogy az ügynökség operatív költségvetésének (III. cím) szerkezete továbbra is részben inputalapú volt, és hogy a költségvetés módosításával párhuzamosan nem került sor a munkaterv átdolgozására még akkor sem, ha a módosítások jelentősen befolyásolták az emberi és pénzügyi erőforrások elosztását;

               7.

               felhívja az ügynökséget, hogy a Számvevőszék következő jelentéséhez csatolandó táblázatban ismertesse a megadandó mentesítés tárgyévében és a megelőző pénzügyi évben végrehajtott műveletek összehasonlítását annak érdekében, hogy a mentesítésért felelős hatóság hatékonyabban tudja értékelni az ügynökség teljesítményét évről évre;

      Átvitt előirányzatok

               8.

               felhívja a figyelmet arra, hogy az ügynökség a működési kiadások vonatkozásában ismételten magas előirányzatokat vitt át 2010-re (III. cím – Operatív tevékenységek – az átvitt összegekből a címzett bevételek levonása után az átvitt kötelezettségvállalási előirányzatok aránya 13 %); hangsúlyozza, hogy ez nem egyeztethető össze az évenkéntiség elvével; elismeri, hogy a díjak és illetékek mértékét illető bizonyos mértékű bizonytalanság a projektek többéves jellege miatt az ügynökség működése kezdeti szakaszának velejárója; emellett hangsúlyozza, hogy ez az ügynökség forrástervező rendszerének hiányosságait mutatja, amelyek a szolgáltatási szerződés aláírásának késedelmével magyarázhatók; ezért kéri, hogy a szerződéseket kezeljék pontosabban és időben, és hogy terjesszenek a Parlament és a Bizottság elé lényegesen realisztikusabb előrejelzéseket a következő pénzügyi évre vonatkozóan, elegendő időt biztosítva az elemzésükre;

               9.

               kéri, hogy minden egyes év költségvetéséhez csatoljanak jelentést az előző évekből áthozott el nem költött előirányzatokról, amely jelentés kifejti, hogy ezek a pénzek miért nem kerültek felhasználásra, illetve azt, hogy mikor és hogyan kerülnek felhasználásra;

      Az ügynökség által felszámított díjak és illetékek

               10.

               megállapítja, hogy 2009 volt az Európai Repülésbiztonsági Ügynökség által felszámított tanúsítási és szolgáltatási díjakról szóló, 2007. május 31-i 593/2007/EK bizottsági rendeletben (6) előírt típusalkalmassági vizsgálatok végrehajtásának második teljes éve;

               11.

               ismételten kéri, hogy az ügynökség fejlessze az egyes típusalkalmassági projektek szintjén létrehozott monitoringrendszerét annak biztosítása érdekében, hogy a projektek teljes időtartamát tekintve a kivetett díjak ne térjenek-e el jelentősen a tényleges költségektől;

               12.

               kifejezetten kéri az ügynökséget, hogy a 2010-es pénzügyi kimutatásokban pontosan becsülje meg a nemzeti repülésügyi hatóságokhoz kiszervezett típusalkalmassági feladatok irányításához kapcsolódó kiadások passzív időbeli elhatárolását; megjegyzi, hogy a Számvevőszék jelentése alapján a végén a kapcsolódó költségek passzív időbeli elhatárolásából származó összegeket valójában olyan általános készültségi arányt feltételezve becsülték meg, amelyet a régebbi tapasztalatok nem támasztottak alá; mindenesetre elismeri az ügynökség azon szándékát, hogy „átalánydíjas megállapodást” vezessen be bizonyos szolgáltatásokra (kisebb változtatások, kisebb javítások, standard kiegészítő típusalkalmassági bizonyítványok, szervezetek felügyelete) annak érdekében, hogy megbízható projektköltségek álljanak rendelkezésre a szolgáltatás kiszervezésekor;

      Humánerőforrás

               13.

               ezenkívül megjegyzi, hogy hiányosságok tapasztalhatók a munkaerő-felvételi eljárásokban, amelyek veszélyeztetik ezen eljárások átláthatóságát; elismeri, hogy a Számvevőszék jelentésében megfogalmazta ezen eljárásokkal kapcsolatban, hogy a felvételi bizottságok döntései nem voltak megfelelően indokolva és dokumentálva, mivel a felvételi beszélgetésre történő behíváshoz, illetve a tartaléklistára való felkerüléshez szükséges minimális pontszámok nem voltak előre meghatározva, és jegyzőkönyvek is hiányoztak;

               14.

               sürgeti az ügynökséget, hogy tájékoztassa a mentesítésért felelős hatóságot a helyzet megoldása érdekében tett lépésekről, és tegye átláthatóbbá a szakértők/személyzet felvételi eljárásait; hangsúlyozza, hogy a hiányosságok hatása még drámaibb, ha figyelembe vesszük, hogy az ügynökség célja típusalkalmassági előírások kiadása, légialkalmassággal és környezetvédelmi bizonyítványokkal kapcsolatos döntések meghozatala és szabványosítási vizsgálatok elvégzése az illetékes tagállami hatóságoknál;

      Belső ellenőrzés

               15.

               elismeri, hogy az ügynökség a belső ellenőrzési szolgálat (IAS) által 2006 óta tett 26 ajánlás közül 20-at végrehajtott;

               16.

               elismeri, hogy az ügynökség elküldte a mentesítésért felelős hatóság számára az ügyvezető igazgatója által készített jelentést, amely összefoglalja a belső ellenőrzési szolgálat ajánlásainak tartalmát a költségvetési rendelet 72. cikkének (5) bekezdésében foglaltaknak megfelelően; mindazonáltal kéri az ügynökség ügyvezető igazgatóját, hogy bocsásson rendelkezésre pontos tájékoztatást a belső ellenőrzési szolgálat valamennyi függőben lévő, 2009-re vonatkozó ajánlásának tartalmáról;

               17.

               a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló 2011. május 10-i állásfoglalására (7).

      (1)  HL C 338., 2010.12.14., 22. o.

      (2)  HL L 248., 2002.9.16., 1. o.

      (3)  HL L 79., 2008.3.19., 1. o.

      (4)  HL L 357., 2002.12.31., 72. o.

      (5)  HL L 252., 2010.9.25., 136. o.

      (6)  HL L 140., 2007.6.1., 3. o.

      (7)  Elfogadott szövegek, P7_TA(2011)0163. (Lásd e Hivatalos Lap 269. oldalát.)


title: Az Európai Központi Bank (EU) 2016/868 határozata (2016. május 18.) a részletes hitelezési adatoknak a Központi Bankok Európai Rendszere által történő gyűjtéséhez szükséges előkészítő intézkedések megszervezéséről szóló EKB/2014/6 határozat módosításáról (EKB/2016/14)

text:
                  1.6.2016

                  HU

                  Az Európai Unió Hivatalos Lapja

                  L 144/99

            AZ EURÓPAI KÖZPONTI BANK (EU) 2016/868 HATÁROZATA
      (2016. május 18.)
      a részletes hitelezési adatoknak a Központi Bankok Európai Rendszere által történő gyűjtéséhez szükséges előkészítő intézkedések megszervezéséről szóló EKB/2014/6 határozat módosításáról (EKB/2016/14)
      AZ EURÓPAI KÖZPONTI BANK KORMÁNYZÓTANÁCSA,
      tekintettel a Központi Bankok Európai Rendszere és az Európai Központi Bank Alapokmányára és különösen annak 5. és 46.2. cikkére,
      tekintettel az Európai Központi Bank által végzett statisztikai adatgyűjtésről szóló, 1998. november 23-i 2533/98/EK tanácsi rendeletre (1), és különösen annak 8. cikke (5) bekezdésére,
      tekintettel az Általános Tanács közreműködésére,
      mivel:

                  (1)

                  Az EKB/2014/6 határozata (2) meghatározza azokat az előkészítő intézkedéseket, amelyeket az eurorendszerbeli központi bankoknak meg kell tenniük annak érdekében, hogy felkészüljenek a részletes hitelezési adatoknak a Központi Bankok Európai Rendszere (KBER) által történő gyűjtésére.

                  (2)

                  Az EKB/2014/6 határozat elfogadása óta jelentős előrelépés történt a részletes hitelezési adatok harmonizált statisztikai adatszolgáltatási követelmények alapján történő gyűjtésének hosszú távú kerete létrehozása vonatkozásában.

                  (3)

                  A felvázolt statisztikai adatszolgáltatási követelmények számosságára és összetettségére tekintettel az EKB/2014/6 határozatban a végrehajtásra meghatározott határidőt meg kell hosszabbítani annak érdekében, hogy elegendő idő álljon a KBER rendelkezésére arra, hogy megfelelő módon felkészüljön a részletes hitelezési adatok gyűjtésére. Mivel a konkrét adatszolgáltatás megkezdéséig jelentős idő telik el, az előkészítő szakasz befejezésére az EKB/2014/6 határozat 1. cikkében előírt határidőt fel kell váltani olyan határidővel, amely biztosítja, hogy az előkészítő szakasz a részletes hitelezési adatok gyűjtésének hosszú távú kerete alapján történő adatszolgáltatás megkezdésekor fejeződjön be.

                  (4)

                  Ezt a felülvizsgált határidőt alkalmazni kell azon tagállamok nemzeti központi bankjaira (NKB-k) is, amelyek pénzneme nem az euro, azon esetekben, amikor az ilyen NKB az EKB/2014/7 ajánlás (3) alapján együttműködik az eurorendszer központi bankjaival.

                  (5)

                  Az EKB/2014/6 határozat 3. cikkének (2) bekezdésével összhangban a Statisztikai Bizottság évente jelentést tesz a Kormányzótanácsnak az EKB és az egyes NKB-k által az előkészítő intézkedések végrehajtása tekintetében elért előrehaladásról. Ennek az éves jelentésnek tartalmaznia kell a Statisztikai Bizottság által valamennyi NKB-től begyűjtött információt, beleértve a hivatkozott határozat 3. cikkének (3) bekezdése szerinti eltérésben részesült NKB-k által elért előrehaladásról szóló információt. A továbbiakban nincs szükség az EKB/2014/6 határozat 3. cikkének (3) bekezdésében előírt külön jelentésekre.

                  (6)

                  Az EKB/2014/6 határozatot ezért megfelelően módosítani kell,

            ELFOGADTA EZT A HATÁROZATOT:
      1. cikk
      Módosítások
      Az EKB/2014/6 határozat a következőképpen módosul:

                  1.

                  Az 1. cikk második mondata helyébe a következő szöveg lép:
                  „E hosszú távú keret a részletes hitelezési adatoknak az (EU) 2016/867 európai központi banki rendelet (EKB/2016/13) (*) szerinti, az NKB-ktől az EKB-hez történő első tényleges továbbításának kezdetére magában foglalja: a) a valamennyi eurorendszerbeli NKB által üzemeltetett, részletes hitelezési adatokat tartalmazó nemzeti adatbázisokat; és b) az eurorendszer tagjai között megosztott, a részletes hitelezési adatokat tartalmazó közös adatbázist, amely valamennyi olyan tagállamtól származó részletes hitelezési adatokat magában foglalja, amelynek pénzneme az euro.

                     (*)  Az Európai Központi Bank (EU) 2016/867 rendelete (2016. május 18.) a részletes hitelezési és hitelkockázati adatok gyűjtéséről (EKB/2016/13) (HL L 144., 2016.6.1., 44. o.).”"

                  2.

                  A 3. cikk (2) bekezdésének helyébe a következő szöveg lép:
                  „(2)   A Statisztikai Bizottság – adott esetben a megfelelő KBER bizottságok tanácsainak figyelembevételével – előkészíti az (1) bekezdésben meghatározott előkészítő intézkedések végrehajtásához szükséges határozatokat és benyújtja azokat a Kormányzótanácsnak elfogadás céljára. A Statisztikai Bizottság évente jelentést tesz a Kormányzótanácsnak az EKB és az egyes NKB-k – beleértve a 3. cikk (3) bekezdése szerinti eltérésben részesült NKB-k – által elért előrehaladásról.”

                  3.

                  A 3. cikk (3) bekezdésének helyébe a következő szöveg lép:
                  „(3)   Az előkészítő szakaszban a részletes hitelezési adatokat tartalmazó átfogó adatbázisokhoz való hozzáférés kialakítása vagy megszerzése érdekében hosszabb bevezetési időszakot igénylő NKB-k esetében a Kormányzótanács az előkészítő szakaszban ideiglenes egyéni eltéréseket biztosíthat az (1) bekezdésben meghatározott konkrét előkészítő intézkedések alkalmazására vonatkozó kötelezettség tekintetében. Az egyes egyéni eltérések időtartama szigorúan az érintett NKB számára az adott eltérés alá tartozó előkészítő intézkedéseknek az előkészítő szakaszban történő megfeleléshez szükséges minimális időtartamra korlátozódik, és minden esetben oly módon kerül meghatározásra, amely valamennyi eurorendszerbeli NKB tekintetében lehetővé teszi az 1. cikkben rögzített célkitűzések elérését. Az EKB-nak valamely konkrét előkészítő intézkedés részeként továbbított részletes hitelezési adatokból nyert bizalmas jellegű statisztikai információkhoz való hozzáférési jogok az adott intézkedés tekintetében ideiglenes eltérésben részesült NKB-k vonatkozásában felfüggesztésre kerülnek. A Kormányzótanács határozhat úgy, hogy az e bekezdés alapján eltérésben részesült egyes NKB-kra vonatkozóan további megfelelő korlátozásokat kell megállapítani.”

                  4.

                  A 4. cikk (1) bekezdésének helyébe a következő szöveg lép:
                  „(1)   A hosszú távon gyűjtendő részletes hitelezési adatoknak a jövőbeli KBER felhasználói igényekkel történő megfelelő összehangolásának biztosítása érdekében a Statisztikai Bizottság az előkészítő szakaszban megszervezi a könnyen elérhető, az előző év június 30-ára és december 31-ére vonatkozó részletes hitelezési adatoknak az NKB-ktől az EKB-hez minden év márciusának végén történő éves továbbítását, a hitelfelvevőkre vonatkozó információk tekintetében megfelelő anonimizálási és összesítési szint használatával annak biztosítása érdekében, hogy az egyes hitelfelvevőket ne lehessen azonosítani. Az első továbbításra 2014. március végén kerül sor, 2013. június 30-ára és december 31-ére történő hivatkozással, a mellékletben rögzített referencia adatszolgáltatási programra alapozva. Az esetleges további eseti adattovábbításokat a Statisztikai Bizottság önkéntes alapon, az adatszolgáltatási program alapján szervezi meg, figyelembe véve a könnyen elérhető részletes hitelezési adatok létezését és jellemzőit, és biztosítva, hogy a gyűjtött adatok a továbbítás időpontjában elvégzett előkészítő munka állapotával arányosak legyenek. A nem pénzügyi vállalatoktól eltérő gazdasági ágazatokhoz tartozó hitelfelvevőkre vonatkozó adatok az előkészítő szakaszban összevont alapon jelenthetők, feltéve, hogy az NKB megfelelő módszertani információkat szolgáltat.”

                  5.

                  Az EKB/2014/6 határozat melléklete e határozat mellékletével összhangban módosul.

            2. cikk
      Hatálybalépés
      Ez a határozat a címzettekkel történő közlése napján lép hatályba.
      3. cikk
      Címzettek
      E határozat címzettjei azon tagállamok NKB-i, amelyek pénzneme az euro.

         Kelt Frankfurt am Mainban, 2016. május 18-án.

               az EKB elnöke

            Mario DRAGHI

         (1)  HL L 318., 1998.11.27., 8. o.

         (2)  Az EKB/2014/6 határozata (2014. február 24.) a részletes hitelezési adatoknak a Központi Bankok Európai Rendszere által történő gyűjtéséhez szükséges előkészítő intézkedések megszervezéséről (HL L 104., 2014.4.8., 72. o.).

         (3)  Az EKB/2014/7 ajánlása (2014. február 24.) a részletes hitelezési adatoknak a Központi Bankok Európai Rendszere által történő gyűjtéséhez szükséges előkészítő intézkedések megszervezéséről(HL C 103., 2014.4.8., 1. o.).

         MELLÉKLET
         Az EKB/2014/6 határozat mellékletében a táblázat helyébe a következő táblázat lép:

                        „Típus

                        Attribútum

                        Áttekintés

                        Anonimizálás szintje

                           A hitelező attribútumai

                        A hitelező azonosítója

                        A hitelezőknek a KBER intézményi és leányvállalati adatbázisa (Register of Institutions and Affiliates Database – RIAD) kódolása szerinti azonosítása (*).

                        Anonimizálás nélkül

                           A hitelfelvevő attribútumai

                        A hitelfelvevő azonosítója

                        A hitelfelvevők alfanumerikus azonosítása annak biztosítása érdekében, hogy az egyedi hitelfelvevőket ne lehessen azonosítani.

                        Anonimizálva

                        Lakóhely országa

                        A hitelfelvevő lakóhelye szerinti ország, az ISO 3166 szabványnak (**) megfelelően.

                        Gazdasági ágazat

                        A hitelfelvevő gazdasági szektora (vagy alszektora) az ESA 2010 szerinti besorolás szerint. A következő (al)szektorokat kell megadni:

                                    —

                                    nem pénzügyi vállalatok (S.11)

                                    —

                                    a központi bank (S.121)

                                    —

                                    betétgyűjtő vállalatok a központi bank kivételével (S.122)

                                    —

                                    pénzpiaci alapok (S.123)

                                    —

                                    nem pénzpiaci befektetési alapok (S.124)

                                    —

                                    egyéb pénzügyi közvetítők a biztosítók és a nyugdíjpénztárak kivételével (S.125)

                                    —

                                    kiegészítő pénzügyi tevékenységet végző szervezetek (S.126)

                                    —

                                    captive finanszírozók és pénzkölcsönzők (S.127)

                                    —

                                    biztosítók (S.128)

                                    —

                                    nyugdíjpénztárak (S.129)

                                    —

                                    kormányzat (S.13)

                                    —

                                    háztartások és háztartásokat segítő nonprofit intézmények (S.14 + S.15)

                        A tevékenység gazdasági ágazata

                        A (pénzügyi és nem pénzügyi) hitelfelvevők gazdasági tevékenység szerinti besorolása, a NACE rev.2 statisztikai besorolásnak (***) megfelelően. A NACE kódokat kétszintű részletezésben kell jelenteni (»albontással«).

                        Méret

                        A hitelfelvevő mérete szerinti besorolása: mikro-, kis-, közepes és nagyméretű.

                           Változó hiteladatok

                        A hitel azonosítója

                        A hitelek vonatkozásában az adatszolgáltató intézetek által nemzeti szinten használt alfanumerikus azonosító.

                        —

                        Pénznem

                        Az a deviza, amelyben a hitelt kifejezik, az ISO 4217 szabványnak (**) megfelelően.

                        A hitel fajtája

                        A hitel fajta szerinti besorolása:

                                    —

                                    azonnal lehívható és rövid futamidejű (folyószámla)

                                    —

                                    hitelkártya-tartozás

                                    —

                                    vevőkövetelések

                                    —

                                    pénzügyi lízingek

                                    —

                                    fordított visszavásárlási hitelek

                                    —

                                    egyéb meghatározott lejáratú hitelek

                        Fedezet típusa

                        A kihelyezett hitel fedezetét nyújtó fedezet típusa; ingatlanfedezet, más fedezet (beleértve az értékpapírokat és az aranyat), nincs fedezet.

                        Eredeti futamidő

                        A hitelnek az induláskor vagy későbbi újratárgyalás során megállapított futamideje; legfeljebb egyéves, egy éven túli.

                        Hátralévő futamidő

                        A hitel visszafizetésének megállapodás szerinti idejére utal; legfeljebb egy év, egy évnél több.

                        Nemteljesítő állapot

                        Azok a hitelek, amelyek esetében a hitelfelvevő nemteljesítő.

                        Szindikált hitel

                        Egyetlen hitelszerződésbe foglalt hitel, amelyben hitelnyújtóként több intézmény vesz részt.

                        Alárendelt adósság

                        Az alárendelt követelést megtestesítő instrumentumok a kibocsátó intézménnyel szemben fennálló olyan járulékos követelést biztosítanak, amelyeket csak az összes, magasabb státusú követelés (például betétek/hitelek) kielégítését követően lehet érvényesíteni, és ez a »részvények és egyéb részesedések« tétel egyes jellemzőivel ruházza fel azokat.

                           Hitelezési adatokkal kapcsolatos intézkedések

                        Lehívott hitel

                        A hitel teljes állománya (tőkeösszeg, a leírások levonása nélkül), a hitelkockázati kiigazításokkal felbruttósított összegben jelentve, a leírásként kimutatott hitelezési veszteségek kivételével.

                        —

                        Hitelkeretek

                        A nyújtott, de le nem hívott hitel összege.

                        Hátralék

                        A hitellel kapcsolatos, 90 napnál hosszabb ideje lejárt fizetés (összeg).

                        Fedezet értéke

                        A fedezet értéke az adatszolgáltatás időpontjában.

                        Konkrét hitelkockázati kiigazítások

                        A hitelkockázatokra vonatkozó, konkrét hitelezési veszteségre történő tartalékképzés, a vonatkozó számviteli keretnek megfelelően. Ezeket az intézkedéseket csak a nemteljesítő hitelekre kell jelenteni.

                        Kockázattal súlyozott eszközök

                        A kockázattal súlyozott kitettség összege a 2006/48/EK európai parlamenti és tanácsi irányelv (****) vagy későbbi jogi aktusok szerint.

                        Nemteljesítési valószínűség (csak a belső minősítési módszert alkalmazó hitelintézetek esetében)

                        A partner egyéves időtartam alatti nemfizetésének valószínűsége a 2006/48/EK irányelv vagy későbbi jogi aktusok szerint. A hitelfelvevőnkénti adatszolgáltatás alkalmazásában a mennyiséggel súlyozott átlagot kell jelenteni.

                        Nemteljesítéskori veszteségráta (csak a belső minősítési módszert alkalmazó hitelintézetek esetében)

                        Az egy partner általi nemteljesítésből eredő, kitettséghez kapcsolódó veszteségnek a nemteljesítés időpontjában fennálló követeléshez viszonyított aránya a 2006/48/EK irányelv vagy későbbi jogi aktusok szerint. A hitelfelvevőnkénti adatszolgáltatás alkalmazásában a mennyiséggel súlyozott átlagot kell jelenteni.

                        Kamatláb

                        Az adós által a hitelezőnek egy adott időszak alatt a hitel, betét vagy hitelviszonyt megtestesítő értékpapír tőkeösszegére fizetendő összeg éves százalékban kifejezett mértéke a 63/2002/EK európai központi banki rendeletnek (*****) vagy későbbi jogi aktusoknak megfelelően. A hitelfelvevőnkénti adatszolgáltatás alkalmazásában a mennyiséggel súlyozott átlagot kell jelenteni.

            (*)  A monetáris pénzügyi intézmények (MPI-k) tekintetében lásd az EKB weboldalán (www.ecb.europa.eu) közzétett jegyzéket.

            (**)  A Nemzetközi Szabványügyi Szervezet (ISO) weboldalán (www.iso.org) közzétettek szerint.

            (***)  Az Európai Bizottság (Eurostat) weboldalán (www.ec.europa.eu/eurostat) közzétettek szerint.

            (****)  Az Európai Parlament és a Tanács 2006. június 14-i 2006/48/EK irányelve a hitelintézetek tevékenységének megkezdéséről és folytatásáról (HL L 177., 2006.6.30., 1. o.)

            (*****)  Az Európai Központi Bank 2001. december 20-i 63/2002/EK rendelete a monetáris pénzügyi intézmények által a háztartások és a nem pénzügyi vállalatok betéteire és hiteleire alkalmazott kamatlábakra vonatkozó statisztikákról (EKB/2001/18) (HL L 10., 2002.1.12., 24. o.).”


title: 2014/498/EU: A Tanács határozata ( 2014. július 23. ) a Régiók Bizottsága két észt tagjának és két észt póttagjának kinevezéséről

text:
               25.7.2014

               HU

               Az Európai Unió Hivatalos Lapja

               L 221/13

         A TANÁCS HATÁROZATA
   (2014. július 23.)
   a Régiók Bizottsága két észt tagjának és két észt póttagjának kinevezéséről

      (2014/498/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel az észt kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2). A Tanács 2013. május 21-én a 2013/239/EU határozattal (3) Mihkel JUHKAMI-t a Régiók Bizottsága póttagjává nevezte ki a 2015. január 25-ig terjedő időszakra.

               (2)

               Väino HALLIKMÄGI és Jüri PIHL hivatali idejének lejártát követően a Régiók Bizottsága két tagjának helye megüresedett.

               (3)

               Saima KALEV hivatali idejének lejártát követően a Régiók Bizottsága egy póttagjának helye megüresedett.

               (4)

               Mihkel JUHKAMI-nak a Régiók Bizottsága tagjává történő kinevezését követően egy póttag helye megüresedik,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Mihkel JUHKAMI, Mayor of the City of Rakvere

                           —

                           Urmas SUKLES, Mayor of the City of Haapsalu

                     és

               b)

               póttagként:

                           —

                           Hannes HANSO, Mayor of the City of Kuressaare

                           —

                           Rait PIHELGAS, Mayor of Ambla Rural Municipality.

         2. cikk
   Ez a határozat az elfogadásának napján lép hatályba.

      Kelt Brüsszelben, 2014. július 23-án.

            a Tanács részéről

            az elnök

         S. GOZI

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.

      (3)  HL L 141., 2013.5.28., 43. o.


title: 2012/649/EU: A Tanács határozata ( 2012. október 15. ) az Európai Unió és a Zöld-foki Köztársaság közötti, a Zöld-foki Köztársaság és az Európai Unió polgárai számára a rövid távú tartózkodásra jogosító vízumok kiadásának megkönnyítéséről szóló megállapodásnak az Unió nevében történő aláírásáról

text:
               19.10.2012

               HU

               Az Európai Unió Hivatalos Lapja

               L 288/1

         A TANÁCS HATÁROZATA
   (2012. október 15.)
   az Európai Unió és a Zöld-foki Köztársaság közötti, a Zöld-foki Köztársaság és az Európai Unió polgárai számára a rövid távú tartózkodásra jogosító vízumok kiadásának megkönnyítéséről szóló megállapodásnak az Unió nevében történő aláírásáról
   (2012/649/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 218. cikke (5) bekezdésével összefüggésben értelmezett 77. cikke (2) bekezdésének a) pontjára,
   tekintettel az Európai Bizottság javaslatára,
   mivel:

               (1)

               2009. június 4-én a Tanács felhatalmazta a Bizottságot arra, hogy tárgyalásokat kezdjen a Zöld-foki-szigetekkel a rövid távú tartózkodásra jogosító vízumok kiállításáról. A tárgyalások sikeresen lezárultak, és 2012. április 24-én parafálták az Európai Unió és a Zöld-foki Köztársaság közötti, a Zöld-foki Köztársaság és az Európai Unió polgárai számára a rövid távú tartózkodásra jogosító vízumok kiadásának megkönnyítéséről szóló megállapodást (a továbbiakban: a megállapodás).

               (2)

               A megállapodást – feltételezve annak megkötését – az Unió nevében alá kell írni.

               (3)

               Ez a határozat a schengeni vívmányok azon rendelkezéseinek továbbfejlesztését képezi, amelyek alkalmazásában az Egyesült Királyság a Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről szóló, 2000. május 29-i 2000/365/EK tanácsi határozattal (1) összhangban nem vesz részt. Ennélfogva az Egyesült Királyság nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (4)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország az Írországnak a schengeni vívmányok egyes rendelkezései alkalmazásában való részvételére vonatkozó kéréséről szóló, 2002. február 28-i 2002/192/EK tanácsi határozattal (2) összhangban nem vesz részt. Ennélfogva Írország nem vesz részt a határozatnak az elfogadásában, az rá nézve nem kötelező és nem alkalmazandó.

               (5)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   Az Európai Unió és a Zöld-foki Köztársaság közötti, a Zöld-foki Köztársaság és az Európai Unió polgárai számára a rövid távú tartózkodásra jogosító vízumok kiadásának megkönnyítéséről szóló megállapodás aláírását – feltételezve a megállapodás megkötését – a Tanács az Unió nevében jóváhagyja (3).
   2. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Luxembourgban, 2012. október 15-én.

            a Tanács részéről

            az elnök

         C. ASHTON

      (1)  HL L 131., 2000.6.1., 43. o.

      (2)  HL L 64., 2002.3.7., 20. o.

      (3)  A megállapodás szövegét a megkötéséről szóló határozattal együtt teszik közzé.